Lazar Vukičević
Lazar Vukičević (1887 — 1941) je bio novinar i knjižar, učesnik Oktobarske i Mađarske Revolucije, osnivač KPJ i član prvog Centralnog komiteta.

Biografija 

Lazar Vukičević je rođen u Somboru 1887. godine. Po zanimanju je bio tipografski radnik. Pre Prvog svetskog rata je bio aktivista Socijaldemorkatske partije Mađarske i urednik socijaldemokratskog lista „Slo­boda“ u Novom Sadu.

Ruska revolucija 

Vukičević je u Rusiji od 1914. godine. Polovinom 1918. u Caričinu izdaje revolucionarni list „Internacionalist“. Septembra 1918. postaje urednik „Svjetske revolucije“ i predsjednik Jugoslovenske komunističke grupe.

5. novembra 1918. godine od Jugoslovenske komunističke grupe organizirano je vodstvo Komunističke partije Srba, Hrvata i Slovenaca u Moskvi. Tom prilikom je dogovoreno da se po povratku u Kraljevinu SHS organizira ilegalni revolucionarni rad. Predviđeno je da radom KP SHS upravlja uski krug ljudi, prvenstveno bivši sudionici oktobarske revolucije i ruskog građanskog rata. Za predsednika Centralnog komiteta KP SHS izabran je Lazar Vukičević.

Povratak u Jugoslaviju 

U veljači 1919. stigli su u Novi Sad kao posljednji članovi rukovodstva KP(b) SHS predsjednik Lazar Vukićević i Nikola Grulović. Prema sjećanjima Vukićevića, on se pred odlazak iz Rusije sreo s Lenjinom koji mu je savjetovao da se balkanski komunisti ujedine, jer će samo jedinstvo osigurati uspjeh u borbi i pomoć mladoj sovjetskoj republici. Po povratku, vojvođanska grupa je počela djelovati neovisno, neznajući za djelovanje Ćopićeve grupe u Hrvatskoj i drugim krajevima.

Na Kongresu ujedinjenja izabran je u Centralno partijsko veće. Učesnik u Mađarskoj revolu­ciji 1919.

Smrt 

Streljan je u Jajincima od strane Gestapoa 1941. godine.

Literatura 
 Nikola Grulović, „Jugosloveni u ratu i oktobarskoj revoluciji“, Beograd 1965.

Izvori

Vidi još 
 Jugosloveni u Oktobarskoj revoluciji
 Komunistička partija (boljševika) Srba, Hrvata i Slovenaca
 Afera Diamantstein

Članovi Centralnog komiteta KPJ-SKJ
Jugosloveni u Oktobarskoj revoluciji
Biografije, Sombor
Srpski komunisti
Srpski novinari
Afera Diamantstein
Ličnosti radničkog pokreta Jugoslavije
Authority control